Universis presentes litteras inspecturis, nos frater Hugo, permissione divina humilis abbas monasterii Sancti Benigni de Divione, ordinis Sancti Benedicti Lingonensis diocesis totusque ejusdem monasterii conventus, salutem. Attendentes et considerantes nos prefati in capitulo nostro generali congregati requestam domini Hugonis Petitgati, Johanneti Bureti et Johanneti de Flaceleriis hominum prioratus nostri de Arneto ducis, rogancium quatinus declaremus eis ad votum eorum quamdam clausulam que in litteris quibus nec presentes nostre sunt infixe continetur, in quadam clausula sic scribitur indulgemus pro nobis et successoribus nostris, ut ipsi homines nostri et heredes eorum ab omni manus mortue specie, onere et servitute liberi sint perpetuo et exempti, etc.; et remaneant sic liberi quamdiu moram trahent aut domum seu mansum seu aliqua alia hereditagia tenebunt in vico et in juridicione de dicto Sancto Jacobo de Arneto, et quia dubitabant de hoc verbo: quamdiu moram trahent, etc., quod si alibi morarentur predictam libertatem uti non deberent, ea propter, ex speciali gracia illam clausulam sic eis declaramus et per presentes declaratam habere volumus ex nunc et in perpetuum, consenciente et etiam congregante fratre nostro domino Guidone de Bullenievilla, tunc prefati prioratus nostri priore asserente utile fore predicto prioratui Quod si predicti extra predictum vicum maneant eadem libertate gaudere consentimus ac si in eodem vico manerent. Proviso tamen quod priori ejusdem prioratus nostri jura solvent si heredetagia teneant ac si eodem vico manerent sine utriusque partis prejudicio. In quorum testimonium sigilla nostra presentibus duximus apponendum. Concessum et datum in prefato nostro monasterio, die sabbati proxima post festum Sancti Luce evangeliste, quo ad huc durabat presentem capitulum nostrum, anno Domini millesimo quadringentesimo quadragesimo septimo. Sic signatum de mandato predictorum dominorum. S. NOBLET.